2018-09-24 @ 09:23 EEST
2013-09-20 @ 17:16 EEST
- На 19 септември, около 03:40 часа е получено съобщение за кражба от частен дом по ул. „Варда” в град Добрич. Установено е, че неизвестен извършител е проникнал през незатворен прозорец в дома. По данни на тъжителката е извършена кражба на два броя мобилни апарати. След проведени оперативно издирвателни мероприятия е установен извършителя на деянието. С полицейска мярка за срок от 24 часа в Първо РУП Добрич е задържан криминално проявения и осъждан Д.Д. (22 г.) от град Добрич. Вещите обект на кражбата са установени. Работата по случая продължава.
- На 19 септември, в 17:00 часа в с. Кранево автопатрул спират за проверка мотопед с добричка регистрация, управляван от Е.Ч. (50 г.) от с. Кранево. При извършената проверка за употреба на алкохол, цифровата индикация отчита наличието на 1,29 промила в издишания от водача въздух. По случая е образувано бързо полицейско производство по описа на РУП Албена.
- На 19 септември, в 19:15 часа е получено съобщение за възникнало ПТП в района на град Балчик. Установено е, че лек автомобил „ВАЗ” без регистрационни табели, управляван от М.Ч. (31 г.) от град Балчик поради движение с несъобразена скорост, губи контрол над МПС излиза в дясно по посоката си на движение и се удря в каменен блок. В резултат на настъпилото ПТП са нанесени материални щети по автомобила. Водача на МПС е транспортиран в МБАЛ Добрич с фрактура на лява тазобедрена става, без опасност за живота. Взета е кръвна проба по надлежния ред. Работата по случая продължава по описа на РУП Балчик.
На територията на ОД на МВР Добрич, са регистрирани 7 пожара без материални щети и един пожар с нанесени материални загуби.
20.09.2013 г. ОД НА МВР ДОБРИЧ